Ma, gwell a se ma vez fent ganit pa lennez soñj al lennerien. Moarvat ez eo arabat bezañ re gizidik evit lenn seurt soñjoù, rak lennerien griz a vez kavet alies…  Mat ec'h eus graet o tisplegañ sklaeroc'h egedon an darempredoù etre Alban hag Aleks, c'hwitet em boa war un dra bennak evit doare. Hag  an abeg "simplañ" ne vez ket an hini "gwirañ" dalc'hmat. Un den a c'hall treuzkompren traoù ken en ul levr ken er vuhez wirion.  Evit a sell ouzh ar fin… marteze e oan o c'hortoz un dra bennak all ivez. Pe gwashoc'h c'hoazh, ne felle ket din e vije ur seurt disoc'h a soñjas buan din e vije.  Evel ma skriven e penn-kentañ ma fennad e oan aet d'al levr gant ur seurt raksoñj, ur c'hoant da gavout un dra bennak. Un tech fall eo moarvat, rak sur eo ne vo kavet biken, nemet ha sevel ma romant din-me a  rafen. Engortoz e oan eus ur romant moliac'h ha n'eo ket!  Marteze ivez n'out ket aet war un tem anat da blediñ gantañ hag alese an doare disheñvel ac'h eus da gomz diwar-benn da romant diouzh ar pezh a zo lakaet war ar pevare golo (pe golo-kein evit lod, danvez ur c'hourenadeg a zo hervez kont…). Diouzh un tu e lakaez ur pleustr war "pegen pell e c'haller mont war-du ar garantez evit un arz (hini ar c'han amañ)" ha diouzh an tu all ur c'hinnig doare "Dan Brown".